

**Ең төмен әлеуметтік стандарттың үлгілік нысанын бекіту туралы**

Қазақстан Республикасы Ұлттық экономика министрінің 2022 жылғы 1 наурыздағы № 17 бұйрығы. Қазақстан Республикасының Әділет министрлігінде 2022 жылғы 3 наурызда № 27012 болып тіркелді

      "Ең төмен әлеуметтік стандарттар және олардың кепілдіктері туралы" Қазақстан Республикасы Заңының 9-бабының 3) тармақшасына сәйкес БҰЙЫРАМЫН:

      1. Қоса беріліп отырған ең төмен әлеуметтік стандарттың үлгілік нысаны бекітілсін.

      2. Әлеуметтік саясат және мемлекеттік органдарды дамыту департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Ұлттық экономика министрлігінің интернет-ресурсында орналастыруды;

      3) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде Қазақстан Республикасы Ұлттық экономика министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне жүктелсін.

      4. Осы бұйрық алғаш ресми жарияланған күнінен бастап он күнтізбелік күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Ұлттық экономика министрі* | *А. Куантыров* |
| **"КЕЛІСІЛДІ"**  **Қазақстан Республикасының**  **Білім және ғылым министрлігі** |
| **"КЕЛІСІЛДІ"**  **Қазақстан Республикасының**  **Денсаулық сактау министрлігі** |
| **"КЕЛІСІЛДІ"**  **Қазақстан Республикасының**  **Еңбек және халықты әлеуметтік қорғау министрлігі** |
| **"КЕЛІСІЛДІ"**  **Қазақстан Республикасының**  **Қаржы министрлігі** |
| **"КЕЛІСІЛДІ"**  **Қазақстан Республикасының**  **Мәдениет және спорт министрлі** |

|  |  |
| --- | --- |
|  | Қазақстан Республикасы Ұлттық экономика министрінің 2022 жылғы 1 наурыздағы № 17 бұйрығымен бекітілген |

**Ең төмен әлеуметтік стандарттың үлгілік нысаны**   
**Ең төмен әлеуметтік стандарт**  
**"\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_"**   
**(ең төмен әлеуметтік стандарттың толық атауы)**

      1. Ең төмен әлеуметтік стандартты әзірлейтін және бекітетін орталық мемлекеттік

органның атауы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Нормалар/нормативтер бойынша ең төмен әлеуметтік стандартқа құқығы бар

тұлғалардың санаттары:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ең төмен әлеуметтік стандарттың нормалары мен нормативтері:

|  |  |  |  |
| --- | --- | --- | --- |
| № р/с | Норманың/ нормативтің атауы | Норманы/нормативті реттейтін нормативтiк құқықтық акт | Норманың/ нормативтің мөлшері |
| 1 | 2 | 3 | 4 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК